འོན་ཀྱང་།ལོ་ངོ་གསུམ་འགོར་རྗེས་ཀྱི་དེ་རིང་།ང་ཚོས་རང་ཉིད་དང་རང་ཉིད་བསྡུར་ཚེ་སོ་སོའི་ན་ཚོད་ཇེ་ཆེ་དང་གཟུགས་ཕུང་ཇེ་རིང་ཙམ་གྱིས་མི་ཚད་པར་སོ་སོའི་སྐད་ཡིག་གི་ཡོན་ཚད་ཀྱང་ཚད་ངེས་ཅན་ཞིག་ཏུ་ཡར་ཐོན་བྱུང་ཡོད་པ་མིག་མཐོང་ལག་ཟིན་དུ་གྱུར་འདུགང་ཚོར་རྒྱུགས་འབྲས་ཀྱི་སྐར་གྲངས་ཤིག་གིས་ཐག་གཅོད་མ་བྱས་ནའང་ཆོག་ལ།གཞན་སུ་ཞིག་གིས་གོང་བཅད་ཇི་ལྟར་བརྒྱབ་རུང་ཁ་སང་ལས་དེ་རིང་ཡར་ཐོན་ཡོད་ཚེ་དེ་ལས་ལྷག་པ་ཞིག་གང་ན་ཡོད།རང་ཉིད་ཀྱི་མི་ཚེ་དོན་དང་ལྡན་པ་ཞིག་བྱེད་ཕྱིར་འབད་བརྩོན་ལྷོད་མེད་བྱོས་དང་རེ་འབྲས་ནི་ཁྱེད་ཅག་ལ་དབང་ཞིང་མ་འོངས་པ་ཡང་ཁྱེད་ཅག་ལ་དབང་ངེས།ཡང་བསྐྱར་ལོ་ངོ་གསུམ་འགོར་རྗེས།ཁྱེད་ཚོ་ནི་དམའ་འབྲིང་ནས་མཐར་ཕྱིན་ཏེ་མཐོ་འབྲིང་དུ་ཞུགས་པའི་ཤེས་ཡོན་ལྡན་པའི་གཞོན་ནུ་དཔའ་སྤོབས་ཅན་དག་ལ་འགྱུར་སྲིད་པ་དང་།ད་ལོར་ཁྱེད་ཅག་གིས་བྲིས་པའི་རང་ཉིད་ངོ་སྤྲོད་དག་དགེ་རྒན་གྱིས་རྩ་ཆེན་གྱི་ནོར་བུ་བཞིན་ཡང་བསྐྱར་ཞིབ་ཚགས་ལྡན་པའི་ངང་དུ་བདག་ཉར་བྱས་ཡོད་པས་མ་འོངས་པའི་དུས་སུ་ཁྱེད་ཅག་སུ་ཡིན་ནའང་དེ་ལ་ཡང་ཡང་མཇལ་ཐུབ་པའི་སྨོན་ལམ་འདེབས།ཁྱེད་ཚོ་ནམ་ཡང་རྒྱལ་བར་གྱུར་ཅིག།